Anna 1470. december 13-án az angers-i katedrálisban, politikai indokok miatt feleségül ment a nála három évvel idősebb Westminsteri Eduárd walesi herceghez (1453–1471), VI. Henrik angol király és Anjou Margit királyné egyetlen fiához. Házasságuk rövid ideig tartott, és nem született gyermekük, mivel Eduárdot megölték a tewkesburyi csatában 1471. május 4-én. Anna 42 éves apja már 1471. április 14-én elesett a barneti csatában.